Merkezê Çapemenî û Îrtîbatî yê HPG’yî da pêhesnayene ke gerîlayan xeylî çalakîyî viraştî û detayê înan pere kerdî:
’Hêzanê ma yê YJA Starî çarçeweya Hemleya Şorişgêre ya Şehîd Bager û Şehîde Ronya de 5’ê Temmuze de Qilê Xwedê yê Avaşînî de çalakîyeka bitesîr viraşte. Çalakîya ke stargeh û mewzîyê dişmenî bitesîr ameyî pirodayene de hûmara merde û birîndaranê eskeran zelal nêbîye. Îşxalkaran dimayê çalakîye herême bombardûman kerde. Netîceya bombardûmanî de erazî de şewat vejîya.
Çarçewa Hemleya Qesasî ya Şehîd Medya Mawa û Şehîd Rizgar Geverî de hêzanê ma yê YJA Starî 7’ê Temmuze (ewro) de mintiqaya  Derîyê Berojî ya herêma Şehrîbane ya pabesteya Besta ya Şirnexî de çalakîya sûîqastî viraşte, eskerêk ame kiştene.
5 û 6’ ê Temmuze de teyareyanê şerî yê artêşa Tirkî herêma Saca û Qilê Cûdî yê herêma Gundê Fila yê  pabesteyê Zapî bombardûman kerdî. Hêrişan de vînîbîyayayê ma çîn ê. Bax û baxçeyanê şarê sivîlî zirar dî.’’
